PolyAgent/wiki_georgian_en_parallel_20231101 huggingface dataset:
Camponotus gestroi gestroi

Camponotus gestroi gestroi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ტაგანროგის მიქაელ მთავარანგელოზის ეკლესია

ტაგანროგის მიქაელ მთავარანგელოზის ეკლესია — მართლმადიდებლური ეკლესია ქალაქ ტაგანროგში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ეკლესია აგებულია 1878 წელს. დაიხურა 1923 წელს.
ისტორია
ტაგანროგში ძველი სამების ეკლესიის ადგილზე 100 წელზე მეტი არსებობდა მეომრების მფარველი მიქაელ მთავარანგელოზის სახელობის ეკლესია. მას შემდეგ, რაც ძველი ეკლესია გამოუსადეგარი გახდა, მამასახლის ათანასე ბელოვის წინადადებით გადაყდა ახალი ეკლესია აეშენებინათ ბაზრის მოედანზე რკინიგზის სადგურთან, რადგან ამ რაიონში არ იყო არცერთი ეკლესია.
1865 წლის 26 მაისს ქალაქის საკრებულომ ეკლესიის ასაშენებლად, კელიებისათვის და სკოლისთვის გამოყო მიწის ნაკვეთი. მშენებლობა დაიწყო 1868 წელს და დასრულდა 1877 წელს. მშენებლობა მიმდინარეობდა საქველმოქმედო თანხებით, რომელთა დიდი ნაწილი გაიღო ათანესე ბელოვმა, მდიდარმა ვაჭარმა და აგურის ქარხნის მფლობელმა.
ეკელსია დააპროექტეს ძველ რუსულ სტილში. სახურავი რკინის იყო. ეკლესიას ცენტრში ადგას გუმბათი. მარცხნივ დგას სამრეკლო, რომელზეც დაკიდებულია ექვსი ზარი. ყველაზე დიდი იწონის 6,5 ტონას. დანარცენები კი საშუალოდ 300 კილოგრამს.
ეკლესიას აქვს მდიდრული ჭურჭელი და ხატები. მათ შორისაა ღვთისმშობლის მსწრაფლშემსმენელი ხატი.
ღვთისმსახურება ახალ ეკლესიაში დაიწყო 1878 წელს.
ტაგანროგში საბჭოთა ხელისუფლების დამყარების შემდეგ მიქაელ მთავარანგელოზის ეკლესია ერთ-ერთი პირველი დაანგრიეს. 1922 წელს ეკლესიიდან გაიტანეს მთელი ძვირფასეულობა. 1930-იან წლებში ეკლესია დაანგრიეს და მისი აგური გამოიყენეს სხვადასხვა მშენებლობისათვის, ხოლო სამრეკლოს დაანგრიეს 1932 წელს და აგური გამოიყენეს ტაგანროგის რძის ქარხნის ასაშენებლად.
რესურსები ინტერნეტში
Таганрогская Церковь во имя Святого Архангела Михаила на сайте drevo-info.ru
სქოლიო
როსტოვის ოლქის ეკლესიები
ტაგანროგის დაკარგული ეკლესიები
აბედოვანნი

აბედოვანნი, აბედა სოკოები — ბაზიდიუმიანი სოკოების ფართოდ გავრცელებული ოჯახი. აერთიანებს 1500-მდე სახეობას. აქვს მრავალნაირი ერთწლოვანი და მრავალწლოვანი ნაყოფსხეულები (ფირფიტისებრი, ქოლგისებრი, ჩლიქისებრი, მარაოსებრი და სხვა). მისი ჰიმენოფორი (სანაყოფო შრე) უმეტესად მილისებრია. მრავლდება სპორებით. იზრდება როგორც ცოცხალ, ისე გამხმარ ხეზე, ხის ნარჩენებზე. იწვევს ფესვისა და ღეროს ლპობას, შლის მოჭრილი ხის მერქანსაც, დიდ ზიანს აყენებს სატყეო მეურნეობას. მრავალწლოვანი აბედა სოკოებიდან მნიშვნელოვანი ზიანი მოაქვს ცრუ აბედას (Phellinus igniarius) – აზიანებს ფოთლოვან ჯიშებს, ზოგჯერ წიწვოვანსაც. პარაზიტობს ძირითადად მურყანზე, ტირიფზე, არყსა და მუხაზე. ნამდვილ აბედა (Fomes fomentarius) – აზიანებს ძირითადად სასუსტებულ ფოთლოვნებს (არყს, მურყანს, მუხას, თუთას, განსაკუთრებით წიფელს).
ძველად მისგან აბედს ამზადებდნენ. ერთწლოვანი აბედა სოკოებიდან აღსანიშნავია ძერანა (Polyporus squamosus) - პარაზიტობს თელასა და წიფელზე, ნორჩს საჭმელადაც ხმარობენ. ამ ოჯახის ზოგიერთი სახეობა, თუ ფართოდ გავრცელდა, დიდ ზიანს აყენებს ხეხილსაც.
ბრძოლის ღონისძიებანი: ნაყოფსხეულების შეგროვება და დაწვა, ტყესაკაფების ხერგისაგან გაწმენდა, ხის ჭრილობების დეზინფექცია კარბოლინეუმით.
ლიტერატურა
ჩიბათის განძი

ჩიბათის განძი — ბიზანტიური ოქროს მონეტების განძი, რომელიც 1958 წელს აღმოაჩინეს სოფელ ჩიბათში (ლანჩხუთის მუნიციპალიტეტი). განძი შეიცავს 122 ცალ სოლიდს, რომელიც ეკუთვნის ბიზანტიის 4 იმპერატორს: ტიბერიუს II-ს (578-582 წწ.) - 1 ცალი; მავრიკიოსს (582-602 წწ.) 1 ცალი; ფოკას (602-610 წწ.) 106 ცალი; ჰერაკლეს (610-641 წწ.) 14 ცალი. ყველა მონეტა მოჭრილია კონსტანტინოპოლის ზარაფხანაში. სავარაუდოა, რომ განძი ჩაფლულია VII საუკუნის 20-იან წლებში, როდესაც ჰერაკლე კეისარი ეგრისის გავლით ირანში მიდიოდა სალაშქროდ.
ლიტერატურა
საქართველოში აღმოჩენილი განძები
NGC 7519

NGC 7519 — გალაქტიკა პეგასის თანავარსკვლავედში. აღმოჩენის თარიღია 1864 წლის 5 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
მერკვილაძე

მერკვილაძე
საკუთარი სახელი მერკვილაძე შეიძლება აღნიშნავდეს ერთ-ერთ შემდეგ პიროვნებათაგანს:
აფრასიონ მერკვილაძე — რევოლუციური მოძრაობის მოღვაწე საქართველოში
გარი მერკვილაძე — საბჭოთა კავშირის გმირი
გიორგი მერკვილაძე — ლიტერატურათმცოდნე
გიორგი მერკვილაძე — სპორტსმენი
დავით მერკვილაძე — საბჭოთა კავშირის გმირი
ვლადიმერ მერკვილაძე — ისტორიკოსი
თინათინ მერკვილაძე — მომღერალი
სოსიკო მერკვილაძე — საზოგადო მოღვაწე
მერკვილაძეები
ქართული გვარები
Genesis 1976–1982

Genesis 1976–1982 — ინგლისური პროგრესული როკ-ჯგუფ ჯენესისის 1976-1982 წლებში ჩაწერილი ალბომების ბოქს-სეტი. მასში წარმოდგენილია ალბომები გაუმჯობესებული ჟღერადობით, დამატებითი სიმღერებით, მუსიკალური ვიდეოებითა და ინტერვიუებით. კრებული გამოვიდა 2007 წლის 2 აპრილს.
სიმღერების სია
დისკი 1
აუდიო
A Trick of the Tail (ახალი ჟღერადობით)
DVD 1
A Trick of the Tail 5.1 ჟღერადობით, აგრეთვე:
ინტერვიუ ჯგუფთან (2006).
მუსიკალური ვიდეოები: Robbery, Assault and Battery, Ripples და A Trick Of The Tail.
Genesis: In Concert (1977 წლის ფილმი 1976 წლის ტურნეზე). სიმღერები: I Know What I Like (In Your Wardrobe), Fly On A Windshield, The Carpet Crawlers, The Cinema Show, Entangled, Supper's Ready და Los Endos.
White Rocks, 1977 წლის კონცერტის პროგრამის ბუკლეტი (8 გვერდი).
დისკი 2
აუდიო
Wind & Wuthering (ახალი ჟღერადობით)
DVD 2
Wind & Wuthering 5.1 ჟღერადობით, აგრეთვე:
ინტერვიუ ჯგუფთან (2006).
ჯგუფი მაიკლ დუგლასის შოუზე (ამერიკული ტელევიზია), 1977 (იშვიათი ვიდეო). ფონოგრამის თანხლებით სრულდება Your Own Special Way და Afterglow.
იაპონური ტელეგადაცემიდან (იშვიათი ვიდეო). ფონოგრამის თანხლებით სრულდება Eleventh Earl of Mar, One For the Vine, და Your Own Special Way.
1977 წლის ტურის პროგრამა (13 გვერდი).
დისკი 3
აუდიო
...And Then There Were Three... (ახალი ჟღერადობით, გარდა სიმღერისა Say It's Alright Joe)
DVD 3
...And Then There Were Three... 5.1 ჟღერადობით, აგრეთვე:
ინტერვიუ ჯგუფთან (2006).
მუსიკალური ვიდეოები Many Too Many და Follow You Follow Me.
Three Dates With Genesis (1978 წლის ბიბისის დოკუმენტური ფილმი).
იაპონური ტურის პროგრამა, 1978 წელი (15 გვერდი).
ნებუორთის პროგრამა, 1978 წლის ფესტივალი (4 გვერდი).
გერმანული ფესტივალის პროგრამა, 1978 წელი (10 გვერდი).
დისკი 4
აუდიო
Duke (ახალი ჟღერადობით)
DVD 4
Duke 5.1 ჟღერადობით, აგრეთვე:
ინტერვიუ ჯგუფთან (2006).
მუსიკალური ვიდეოები Duchess, Misunderstanding და Turn It On Again.
Three Dates With Genesis (1978 წლის ბიბისის დოკუმენტური ფილმი).
ფილმი Live At The Lyceum, ლონდონი, 1980: Behind the Lines, Duchess, Guide Vocal, In the Cage, Afterglow, Dance on a Volcano და Los Endos.
საკონცერტო ტურნეს პროგრამა, 1980 წელი (16 გვერდი)
დისკი 5
აუდიო
Abacab (ახალი ჟღერადობით)
DVD 5
Abacab 5.1 ჟღერადობით, აგრეთვე:
ინტერვიუ ჯგუფთან (2006).
მუსიკალური ვიდეოები Abacab, No Reply At All, Keep It Dark და Man On The Corner.
საკონცერტო ტურნეს პროგრამა, 1981 წელი (15 გვერდი)
დისკი 6
იშვიათი ჩანაწერები
აუდიო
Paperlate - 3:20
Evidence of Autumn– 4:58
Pigeons – 3:12
You Might Recall – 5:30
Naminanu – 3:52
Inside And Out – 6:45
Vancouver – 3:01
Me And Virgil – 6:18
It's Yourself – 6:15
Match Of The Day – 3:24
Open Door – 4:08
The Day the Light Went Out – 3:12
Submarine – 4:38
DVD 6
ყველა სიმღერა 5.1 ჟღერადობით, აგრეთვე:
ინტერვიუ ჯგუფთან (2006)
მუსიკალური ვიდეო Paperlate
რესურსები ინტერნეტში
კრებულის ოფიციალური საიტი
ინფორმაცია საიტზე Discogs
სქოლიო
ჯენესისის ვიდეო ალბომები
2007 წლის კომპილაციური ალბომები
Virgin Records-ის ალბომები
Atlantic Records-ის ალბომები
ჯენესისის კომპილაციური ალბომები
Ꙙ

Ꙙ, ꙙ — დახურული პატარა ჲუსი. ძველი კირილური ასო.
რესურსები ინტერნეტში
Graphemica (Ꙙ)
Graphemica (ꙙ)
კირილური ასოები
კამალიგი

კამალიგი (ოფიციალურად კამალიგის მუნიციპალიტეტი) ― პირველი კლასის მუნიციპალიტეტი ალბაის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 72 042 ადამიანს შეადგენს. მოიცავს 50 ბარანგაის.
კლიმატი
სქოლიო
ალბაის პროვინციის მუნიციპალიტეტები
რიო-ონდო (ბელიზი)

რიო-ონდო (ბელიზი)
რიო-ონდო — მდინარე ბელიზში და მექსიკაში, მისი სიგრძეა 209 კმ. აუზის ფართობი 2688,54 კმ². იგი წარმოადგენს საზღვარს ბელიზსა და მექსიკას შორის. იგი ბელიზის მთავარი სამდინარო არტერიაა. მდინარე მოიხსენიება ბელიზის ეროვნულ ჰიმნში
მექსიკის მდინარეები
ბელიზის მდინარეები
შუდეკი

შუდეკი — სოფელი რუსეთში, ბაშკირეთში, იანაულის რაიონში. მიეკუთვნება შუდეკის სოფსაბჭოს. რაიონულ ცენტრ იანაულიდან განლაგებულია 7 კილომეტრში, ხოლო უახლოეს რკინიგზის სადგურ იანაულიდან 7 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 525 ადამიანი. მოსახლეობის უმრავლესობას უდმურტები შეადგენენ. 2002 წელს სოფელში ცხოვრობდა 486 ადამიანი.
სქოლიო
იანაულის რაიონის სოფლები
RegioPanter

RegioPanter (ტიპური მარკა Škoda 7Ev) — ნაწილობრივ დაბალიატაკიანი ელექტრო მატარებელი, გამოშვებული ჩეხური ფირმა Škoda Vagonka-ს მიერ (Škody Transportation-ის ნაწილი), რომელიც პირველად შეუკვეთა ჩეხეთის რკინიგზამ, 2011 წელს. შეკვეთის დროს ეს ტიპი ჯერ არ იყო შემუშავებული. სამი სხვადასხვა მოდიფიკაციის ელექტრო მატარებლები ატარებენ მარკებს 440, 640 და 650. სლოვაკეთის რკინიგზისთვის გამოშვებული ელექტრომატარებლები აღინიშნება მარკებით 660 და 661. 2020 წლის შუა პერიოდის მდგომარეობით ექსპლუატაციაში და წარმოებაშია სულ 162 მატარებელი RegioPanter.
შეკვეთები
გალერეა
ლიტერატურა
JANČAR, Rosťa. Staré pantografy končí. Podívejte se, jak v Plzni staví nové. Technet.cz [online]. iDNES.cz, 2011-03-22 [cit. 2020-06-18]. Dostupné online.
Elektrická jednotka RegioPanter [online]. skoda.cz [cit. 2020-06-19]. Dostupné online.
RegioPanter se rozeběhl po zkušebním okruhu jako dravec [online]. České dráhy [cit. 2020-06-18]. Dostupné online.
რესურსები ინტერნეტში
Elektrická jednotka RegioPanter, skoda.cz
Staré pantografy končí. Podívejte se, jak v Plzni staví nové, Technet iDnes.cz, 22. 3. 2011
სქოლიო
რკინიგზა
Too Low for Zero

Too Low for Zero — ელტონ ჯონის მეჩვიდმეტე სტუდიური ალბომი. იგი გამოვიდა 1983 წლის მაისში. დისკი გამოსცეს ლეიბლებმა Geffen და Rocket Records. ალბომის პროდიუსერია კრის თომასი.
ალბომიდან გამოიცა წარმატებული სინგლები „I Guess That's Why They Call It the Blues“ და „I'm Still Standing“.
სიმღერების სია
მხარე 1
Cold as Christmas (In the Middle of the Year) – 4:19
I'm Still Standing – 3:02
Too Low for Zero – 5:46
Religion – 4:05
I Guess That's Why They Call It the Blues (მუსიკა: ელტონ ჯონი, დეივი ჯონსტონი) – 4:41
მხარე 2
Crystal – 5:05
Kiss the Bride – 4:22
Whipping Boy – 3:43
Saint – 5:17
One More Arrow – 3:34
დამატებები (1998 წლის Mercury-ს გამოცემა)
Earn While You Learn (Lord Choc Ice (John)) – 6:46
B-მხარე სინგლიდან I'm Still Standing, ჩაწერილი 1978 წელს.
Dreamboat – 7:34
B-მხარე, ჩაწერილი 1978 წელს. მუსიკა - ელტონ ჯონი და ტიმ რენუიკი. ტექსტი - გერი ოსბორნი.
The Retreat – 4:46 (ჯონი, ტოპენი).
ბრიტანული b-მხარე, ჩაწერილი ალბომის The Fox სესიების დროს.
სერტიფიცირებები
რესურსები ინტერნეტში
ინფორმაცია საიტზე Discogs
სქოლიო
ელტონ ჯონის ალბომები
1983 წლის ალბომები
Geffen Records-ის ალბომები
The Rocket Record Company-ს ალბომები
ალბომები კრის თომასის პროდიუსერობით
ბელეშეშტი (სინჯერეის რაიონი)

ბელეშეშტი (სინჯერეის რაიონი)
ანტონოვკა — სოფელი მოლდოვაში, სინჯერეის რაიონში. მდებარეობს ზღვის დონიდან 127 მეტრზე. 2004 წლის მონაცემებით, მოსახლეობა 1 737 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სინჯერეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სინჯერეის რაიონის სოფლები
მაიკოპის ყორღანი

მაიკოპის ყორღანი, ან მაიკოპის გორასამარხი — ადრინდელი ბრინჯაოს ხანის (ძვ. წ. III ათასწლეულის დასასრული) ძეგლი ქალაქ მაიკოპის ტერიტორიაზე. გამოიკვლია ნ. ვესელოვსკიმ 1897 წელს. 11 მეტრი სიმაღლის გორასამარხი განეკუთვნებოდა ტომის ბელადს და მის 2 ცოლს. ბელადი დაკრძალული იყო მდიდრული ბალდახინის ქვეშ, რომელიც ეყრდნობოდა 4 ვერცხლის ლიტანს. რომლებიც ბოლოვდებოდა ოქროსა და ვერცხლისაგან ჩამსხმული ხარის ფიგურებით. ბალდახინის ტილო შემკული იყო ლომებისა და ხარების ოქროს პატარა ფიგურებითა და ვარდულებით. სამარხში აღმოჩენილია აგრეთვე სპილენძის მრავალნაირი იარაღი და ვერცხლისა და ოქროს ჭურჭელი. ერთ-ერთ მათგანზე გამოსახულია ცხოველები და ალბათ კავკასიონის ქედი. აღმოჩენილი მასალა მიგვითითებს, რომ ჩრდილო კავკასიის ტომებს ურთიერთობა ჰქონდათ ძველი აღმოსავლეთის ქვეყნებთან. ნივთები დაცულია ერმიტაჟში (სანქტ-პეტერბურგი).
ლიტერატურა
რუსეთის არქეოლოგიური ძეგლები
ბრინჯაოს ხანის ევროპა
ოთარ ფირალიშვილი

ოთარ ფირალიშვილი
ოთარ დავითის ძე ფირალიშვილი (დ. 21 სექტემბერი, 1915, თბილისი — გ. 17 დეკემბერი, 1984, იქვე) — ქართველი საბჭოთა მხატვარი, ხელოვნების ისტორიკოსი და თეორეტიკოსი. ხელოვნებათმცოდნეობის დოქტორი (1973), პროფესორი (1975), საქართველოს სსრ ხელოვნების დამსახურებული მოღვაწე (1972). სკკპ წევრი 1948 წლიდან.
ბიოგრაფია
1939 წელს დაამთავრა თბილისის სამხატვრო აკადემია. პედაგოგიურ მოღვაწეობას ეწეოდა თბილისის სამხატვრო აკადემიაში, თბილისის სახელმწიფო უნივერსიტეტსა და საქართველოს თეატრალურ ინსტიტუტში. ფერწერული ნამუშევრებიდან აღსანიშნავია „ქართველი ქალი ნაბდით“ (1958, მხატვრის კუთვნილება), „აკადემიკოსი კ. კეკელიძის პორტრეტი“ (1958, თბილისის სახელმწიფო უნივერსიტეტის კ. კეკელიძის კაბინეტი) „ქალის პორტრეტი“ (1962, საქართველოს ხელოვნების მუზეუმი, თბილისი), „შემოდგომა ვერეს ხეობაში“ (1982, მხატვრის კუთვნილება).
თხზულებები
ბობნევის მოხატულობა..., თბ., 1952;
თამარ აბკელია, თბ., 1956;
ივანე გუგუნავა, თბ., 1964;
მოსე თოიძე, თბ., 1953, 1971;
რას ნიშნავს „მკაცრი რეალიზმი?“, „საბჭოთა ხელოვნება“, 1974, №12;
ყინწვისის მოხატულობა, თბ., 1979;
Проблемы „нон-финито“ в Искусстве, Тб., 1982.
ლიტერატურა
რესურსები ინტერნეტში
დაბადებული 21 სექტემბერი
დაბადებული 1915
თბილისში დაბადებულები
გარდაცვლილი 17 დეკემბერი
გარდაცვლილი 1984
თბილისში გარდაცვლილები
ქართველი მხატვრები
ქართველი ხელოვნებათმცოდნეები
საქართველოს სსრ-ის ხელოვნების დამსახურებული მოღვაწეები
საბჭოთა კავშირის კომუნისტური პარტიის წევრები
თბილისის სახელმწიფო სამხატვრო აკადემიის კურსდამთავრებულები
ავსტრია-უნგრეთის იმპერია

ავსტრია-უნგრეთის იმპერია
ავსტრია-უნგრეთი (ოფიციალურად (14 ნოემბერი 1868) — (სამეფო და მიწები, წარმოდგენილი რეიჰსტრატში, და წმინდა სტეფანეს უნგრული გვირგვინის მიწები), არაოფიციალური მთლიანი სახელი — (ავსტრია-უნგრეთის მონარქია), ) — გაერთიანებული მონარქია და მრავალეროვანი სახელმწიფო ცენტრალურ ევროპაში. არსებობდა 1867—1918 წლებში. თავის დროზე, სიდიდით მესამე სახელმწიფო ევროპაში და ერთადერთი იმპერია, რომელიც მთლიანად მდებარეობდა ევროპის ტერიტორიაზე.
რესურსები ინტერნეტში
Habsburg Empire Austrian line
Microsoft Encarta: The height of the dual monarchy(2009-10-31)
The Austro-Hungarian Military
Heraldry of the Austro-Hungarian Empire
Austria-Hungary
History of Austro-Hungarian currency
Austria-Hungary, Dual Monarchy
The Austro-Hungarian Army in the Italian Dolomites (in italian)
www.cisleithanien.eu
ავსტრო-უნგრეთი
ისტორიული სახელმწიფოები
ევროპის ახალი ისტორია
ევროპის ყოფილი იმპერიები
ევროპის ისტორიული სახელმწიფოები
უნგრეთის უახლესი ისტორია
Amayuelas de Arriba

Amayuelas de Arriba is a municipality located in the province of Palencia, Castile and León, Spain. According to the 2004 census (INE), the municipality had a population of 38 inhabitants.
References
Municipalities in the Province of Palencia
ერეკლე I

ერეკლე I, ნაზარ ალი-ხანი, ნიკოლოზი (დ. 1642 — გ. 1709) — ქართლის (1688-1703) და კახეთის (1703– 1709) მეფე, თეიმურაზ I-ის ძის დავითის შვილი.
ცხოვრება და მოღვაწეობა
ერეკლე I სიყმაწვილიდან რუსეთის სამეფო კარზე იზრდებოდა და ცნობილი იყო ნიკოლოზის სახელით. 1662 საქართველოში ჩამოვიდა და კახეთში გამეფებას შეეცადა, მაგრამ უშედეგოდ. ქართლის მეფე ვახტანგ V-მ კახეთის მეფედ 1664 თავისი ძე არჩილი დასვა. ერეკლე I რუსეთში დაბრუნდა. 1674 წელს ისევ ჩავიდა კახეთში და ირანის შაჰის, სულეიმან I-ის მოთხოვნით 1675 წელს ისპაჰანში გაემგზავრა. კახეთის სამეფო ტახტზე გამეფების პირობად შაჰმა მას გაჰმადიანება მოსთხოვა. ერეკლე I ერთხანს უარზე იყო, მაგრამ ცხრაწლიანი ყოყმანის შემდეგ ბოლოს მაჰმადიანობა მიიღო და ნაზარალი-ხანის სახელით შაჰმა ქართლის მეფედ დაამტკიცა. 1688 წელს შაჰმა ქართლის ტახტიდან გიორგი XI გადააყენა და მის მაგივრად ერეკლე I დაამტკიცა, რომელმაც ხანგრძლივი ყოყმანის შემდეგ მაჰმადიანობა მიიღო. შაჰმა იგი ნაზარალი-ხანის სახელით ქართლში გამოგზავნა და კახეთის ნაწილიც – ქიზიყი და თუშეთი უწყალობა. 1691 გიორგი XI ქართლში გადავიდა და დაიწყო ბრძოლა ტახტის დასაბრუნებლად. ქართლის თავადების ერთი ნაწილი ერეკლე I-ს უჭერდა მხარს, მეორე - გიორგი XI-ს. ბოლოს გიორგი XI იძულებული გახდა ირანს წასულიყო, სადაც შაჰის ნდობა მოიპოვა და 1703 შაჰმა მას ქართლის სამეფო დაუბრუნა, ხოლო ერეკლე I კახეთის მეფედ გამოაცხადა. 1703-1709 წლებში ის ითვლებოდა კახეთის მეფედ, მაგრამ რეალურად იმყოფებოდა ირანში, ხოლო კახეთში მეფის მოადგილედ მისი ვაჟი დავით II იყო გაგზავნილი. ერეკლე I ირანში ჰუსეინ შაჰის პირად გვარდიას ხელმძღვანელობდა და იქვე გარდაიცვალა.
ერეკლე I-მა სცადა ზოგიერთი ცვლილება შეეტანა სახელმწიფოებრივ წყობილებაში. განსაკუთრებული ყურადღება მიაქცია საქალაქო ცხოვრების მოწესრიგებას. მან მტკიცედ განსაზღვრა ქალაქის მოხელეთა უფლება-მოვალეობანი, შეიმუშავა თბილისის ხელოსანთა ამქრის წესდება და სხვა.
ლიტერატურა
გარდაცვლილი 1709
კახეთის სამეფოს ბაგრატიონები
ფილატელია

ფილატელია (< — მიყვარს და ateleia — განთავისუფლება გადასახადისაგან (საბაჟო გადასახადისაგან) — საფოსტო მარკების, ეტიკეტების, იარლიყების, საკალენდარო და სპეციალური შტემპლერების, შტამპებისა და მისთ., აგრეთვე ამ ნიშნებიანი კონვერტებისა და ბარათების კოლექციონირება. ფილატელიის შესწავლის საგანი არსებითად არის მარკების ისტორიის კავშირი.
ადამიანს, რომელიც საფოსტო მარკების შეგროვებით არის დაკავებული, ფილატელისტს უწოდებენ.
ტერმინი ფილატელია შემოიღო ფრანგმა კოლექციონერმა ჟორჟ ერპენმა 1864 წელს.
სახელგანთქმული ფილატელისტები
ემილიო დიენა
ალფრედ ლიხტენშტეინი
ანატოლი კარპოვი, მსოფლიო ჩემპიონი ჭადრაკში - მრავალფეროვანი კოლექცია
კირილ ჰარმერი - ნიუფაუნდლანდს ავიაფოსტის მარკების კოლექცია
დოქტორ არტურ ვოო - კლასიკური ფრინველების მარკების კოლექცია
ჰიროიუკი კანაი - მავრიკიული მაკების კოლექცია
პიჩაი ბურანასომბატი - დიდი ბრიტანეთის უდიდესი კოლექციონერი
სამეფო ფილატელისტული კოლექცია (კოლექციას დასაბამი დაუდო მეფე ჯორჯ მეხუთემ, ამჟამინდელი მფლობელი: დედოფალი ელისაბედ II)
მონაკოს პრინც რაინერ III - შთამბეჭდავი კოლექცია (ამჟამინდელი მფლობელი: პრინცი ალბერტ I)
როს ბურდენი, (ბრიტანული ტელევიზიის უფროსი) - პინგვინების კოლექცია
ეგვიპტის, ესპანეთის, რუმინეთის, რუსეთის მეფეები - სამეფო კოლექციები
ფრედი მერკური - ალბომი
რესურსები ინტერნეტში
ფილატელიის მუზეუმები
ინდოეთის ეროვნული ფილატელიის მუზეუმი დელი, ინდოეთი
ოაქსაკას ფილატელიის მუზეუმი, მექსიკა
საბერძნეთის ფოსტისა და ფილატელიის მუზეუმი , საბერძნეთი
ისრაელის ფოსტის ისტორიისა და ფილატელიის მუზეუმი, თელ-ავივი, ისრაელი
ფილატელისტური ჟურნალები
Stamp
სქოლიო
ფოსტა
ფილატელისტური ტერმინები
ისტორიის დამხმარე დისციპლინები
Linepithema cerradense

Linepithema cerradense is a species of ant in the genus Linepithema. Described by Wild in 2007, the species is endemic to South America.
References
Dolichoderinae
Hymenoptera of South America
Insects described in 2007
ჩრდილოეთ სინის მუჰაფაზა

ჩრდილოეთ სინის მუჰაფაზა — ეგვიპტის 29 მუჰაფაზიდან ერთ-ერთი. მდებარეობს ეგვიპტის ჩრდილო-აღმოსავლეთ ნაწილში. ჩრდილოეთ სინის მუჰაფაზის ჩრდილოეთიდან ფართო გასასვლელი აქვს ხმელთაშუა ზღვაზე. დასავლეთიდან საზღვარი გადის სუეცის არხზე. ჩრდილოეთ სინის მუჰაფაზის ტერიტორია მდებარეობს სინის ნახევარკუნძულზე. ესაზღვრება 4 მუჰაფაზა: პორტ-საიდი, ისმაილია, სუეცი და სამხრეთ სინა. აღმოსავლეთიდან ესაზღვრება ისრაელი და ღაზის სექტორი.
ჩრდილოეთ სინის მუჰაფაზის ადმინისტრაციული ცენტრია ქალაქი ელ-არიში. ფართობი 27,574 კმ². ფართობით ეგვიპტის მუჰაფაზებს შორის მე-5 ადგილი უკავია. 2014 წლის მონაცემებით ჩრდილოეთ სინის მუჰაფაზის მოსახლეობა 421,984 ადამიანიას შეადგენდა. ყველაზე გავრცელებული ენაა არაბული.
ადმინისტრაციული დაყოფა
ჩრდილოეთ სინის მუჰაფაზა იყოფა 6 ადმინისტრაციულ ერთეულად (რაიონად):
ბიაბ-ელ-აბდი
ნაჰლი
ელ-ჰუსნა
ელ-არიში
შეიხ-ზაბიდი
რაფახი
იხილეთ აგრეთვე
ეგვიპტის მუჰაფაზები
რესურსები ინტერნეტში
ჩრდილოეთ სინის მუჰაფაზა ოფიციალური საიტი
ეგვიპტის მუჰაფაზები
ტლინკიტები

ტლინკიტები — წარსულში სამხრეთ-აღმოსავლეთ ალასკის სანაპიროსა და მიმდებარე კუნძულებზე მცხოვრები ინდიელი ხალხი. მისდევდნენ თევზჭერას, ნადირობას. ტლინკიტები იყოფოდნენ ტოტემურ ფრატრიებად და გვარებად. გავრცელებული იყო მემკვიდრეობითი მონობა, სოციალური უთანასწორობა. იქმნებოდა სამხ. დემოკრატია. თანამედროვე ტლინკიტები ცხოვრობენ ალასკის რამდენიმე სოფელსა და ქალაქში.
ლიტერატურა
რესურსები ინტერნეტში
რუკა და ტლინკიტების ტომების სია
რესურსები ტლინკიტების ენისა და კულტურის შესახებ (Alaska Native Knowledge Network)
ინდიელები
ნაზარიუ

ნაზარიუ — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 615 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანიკუნსის შემადგენლობაში.
2010 წლის მონაცემებით, მოსახლეობა 7 874 ადამიანს შეადგენდა, მოსახლეობის სიმჭიდროვე 29.26 კმ²-ზე. ფართობი 269 103 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
აბრეგო

აბრეგო — ქალაქი და მუნიციპალიტეტი კოლუმბიაში, ნორტე-დე-სანტანდერის დეპარტამენტში.
2005 წლის მონაცემებით, მოსახლეობა 32 142 ადამიანს შეადგენდა. ფართობი 1 582 კმ²-ია.
იხილეთ აგრეთვე
ნორტე-დე-სანტანდერის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ნორტე-დე-სანტანდერის დეპარტამენტის მუნიციპალიტეტები და ქალაქები
ტრაისკირხენი

ტრაისკირხენი — ქალაქი ავსტრიაში, ქვემო ავსტრიის ფედერალურ მხარეში, ბადენის რაიონში, ვენიდან 20 კმ-ით სამხრეთით.
2011 წლის მონაცემებით, ქალაქის მოსახლეობა 17 169 ადამიანს შეადგენს.
ტრაისკირხენის მნიშვნელოვანი ღირსშესანიშნაობაა წმინდა ნიკოლოზის ეკლესია, რომელიც დაახლოებით 1400 წელს აშენდა.
იხილეთ აგრეთვე
ავსტრიის ქალაქების სია
რესურსები ინტერნეტში
ოფიციალური საიტი
სქოლიო
ავსტრიის ქალაქები
კოტელნიჩი

კოტელნიჩი — ქალაქი რუსეთის კიროვის ოლქში, მდინარე ვიატკის მარცხენა ნაპირზე. დიდი ნავმისადგომი, სარკინიგზო და საავტომობილო გზების კვანძი. კვების, ხის დასამუშავებელი, სატრიკოტაჟო, სამკერვალო, ლითონდასამუშავებელი მრეწველობა. კოოპერატიული ტექნიკუმი, სამედიცინო სასწავლებელი და მხარეთმცოდნეობის მუზეუმი. 2017 წლის მდგომარეობით ქალაქის მოსახლეობა შეადგენს 23 966 ადამიანს.
ლიტერატურა
სქოლიო
კიროვის ოლქის ქალაქები
ლევან ლეონიძე

ლევან ლეონიძე
ლევან (ლეონ) ნიკოლოზის ძე ლეონიძე (დ. 1893, სოფ. პატარძეული, ახლანდ. საგარეჯოს მუნიციპალიტეტი, — გ. 3 ოქტომბერი, 1937) — ქართველი სწავლული ვეტერინარი, ფიზიოლოგი, პედაგოგი.
დაიბადა პედაგოგ ნიკო ლეონიძისა და სოფიო გულისაშვილის ოჯახში. მისი უმცროსი ძმა იყო მწერალი გიორგი ლეონიძე. დაამთავრა ყაზანის უნივერსიტეტი ვეტერინარიის სპეციალობით. 1919 წელს საქართველოს პირველი რესპუბლიკის მთავრობამ მიანიჭა სტიპენდია საზღვარგარეთ სპეციალური განათლების მისაღებად. 1925-1928 წლებში სამეცნიერო მივლინებით იმყოფებოდა გერმანიაში, კილის ბაქტერიოლოგიურ ინსტიტუტში რძისა და რძის პროდუქტების მიკრობიოლოგიის შესასწავლად. იქვე, ბერლინის სავაჭრო წარმომადგენლობის დავალებით, ჩამოაყალიბა ბაქტერიოლოგიური ლაბორატორია. საქართველოში დაბრუნების შემდეგ მონაწილეობა მიიღო ზოოტექნიკურ-სავეტერინარო ინსტიტუტის დაარსებაში; მუშაობდა ცილების ხელოვნური რესურსების შექმნაზე. სტალინური დიდი ტერორის დროს, 1937 წლის აგვისტოში დააპატიმრეს, ბრალად ედებოდა „შალვა ოდილავაძის ტერორისტული დაჯგუფების“ წევრობა. ბრალდებები კატეგორიულად უარყო. 3 ოქტომბერს მიესაჯა სიკვდილით დასჯა, იმავე დღეს დახვრიტეს.
ბიბლიოგრაფია
საქონლის ექიმის საუბარი / ლ. ლეონიძე. ტფილისი : ს.ს.ს.რ. მიწათმოქმედების სახ. კომისარიატის სავეტერინარო სამმართველოს გამ., 1924.
მეღორეობა / ლ. ლეონიძე. ტფილისი : წითელი წიგნი, 1924.
მესაქონლეობის ლექსიკონი / ლ. ლეონიძე. ტფილისი : მიწად-მოქმედების კომისარიატის სასოფლო მეურნეობის განყოფ. გამოცემა, 1925.
ლიტერატურა
ლევან ლეონიძე / კარპეზ კაპანაძე // საქართველოს სოფლის მეურნეობა. - , 1985. - N4. - გვ.46.
დღიურები / ლევან ლეონიძე, მარია ჰოფმანი ; შეადგინა და გამოსაც. მოამზადა ნინო ჩხიკვიშვილმა. თბილისი : ინტელექტი, 2013.
პაპაჩემი ლევან ლეონიძე / ნინო ჩხიკვიშვილი. თბილისი : ინტელექტი, 2023.
დაბადებული 1893
გარდაცვლილი 3 ოქტომბერი
გარდაცვლილი 1937
ქართველი ვეტერინარები
ქართველი ბიოლოგები
საგარეჯოს მუნიციპალიტეტში დაბადებულები
ლევან
საბჭოთა კავშირის რეპრესიების მსხვერპლნი საქართველოში
სიკვდილით დასჯილი ქართველები